CELEX: C2007/183/33
Language: mt
Date: 2007-08-04 00:00:00
Title: Kawża C-252/07: Talba għal deċiżjoni preliminari mressqa mill-Court of Appeal (Civil Division) (ir-Renju Unit) fid- 29 ta' Mejju 2007 — Intel Corporation Inc. vs CPM United Kingdom Limited

4.8.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 183/20
            
         Talba għal deċiżjoni preliminari mressqa mill-Court of Appeal (Civil Division) (ir-Renju Unit) fid-29 ta' Mejju 2007 — Intel Corporation Inc. vs CPM United Kingdom Limited
   (Kawża C-252/07)
   (2007/C 183/33)
   Lingwa tal-kawża: L-Ingliż
   Qorti tar-rinviju
   Court of Appeal (Civil Division)
   Partijiet fil-kawża prinċipali
   
      Rikorrenti: Intel Corporation Inc.
   
      Konvenuta: CPM United Kingdom Limited
   Domandi preliminari
   
               1.
            
            
               Għall-finijiet ta' l-Artikolu 4(4)(a) ta' l-Ewwel Direttiva tal-Kunsill 89/104/KEE tal-21 ta' Diċembru, (1) meta:
               
                           (a)
                        
                        
                           it-trade mark preċedenti jkollha reputazzjoni kbira għal ċerti tipi speċifiċi ta' prodotti jew servizzi,
                        
                     
                           (b)
                        
                        
                           dawn il-prodotti jew servizzi huma differenti jew differenti b'mod sostanzjali mill-prodotti jew servizzi tat-trade mark sussegwenti,
                        
                     
                           (ċ)
                        
                        
                           it-trade mark preċedenti hija unika fir-rigward ta' kwalunkwe prodotti jew servizzi,
                        
                     
                           (d)
                        
                        
                           it-trade mark preċedenti tiġi f'moħħ il-konsumatur medju meta dan jiltaqa' mat-trade mark sussegwenti użata għas-servizzi tat-trade mark sussegwenti,
                        
                     dawn il-fatti huma suffiċjenti, fihom infushom, sabiex tiġi stabbilita (i) “rabta” fis-sens tal-punti 29 u 30 tas-sentenza tal-Qorti tal-Ġustizzja tat-23 ta' Ottubru 2003, Adidas-Salomon AG v. Fitnessworld Trading Ltd (C-408/01, Ġabra p. I-12537) u/jew (ii) vantaġġ inġust u/jew detriment fis-sens ta' dak l-artikolu?
            
         
               2.
            
            
               Jekk le, liema fatturi għandha l-qorti nazzjonali tieħu in kunsiderazzjoni meta tiġi sabiex tiddeċiedi x'inhuwa suffiċjenti? Speċifikament, fl-evalwazzjoni ġenerali sabiex jiġi stabbilit jekk hemmx “rabta”, x'importanza għandha tingħata lill-prodotti u servizzi koperti mit-trade mark sussegwenti?
            
         
               3.
            
            
               Fil-kuntest ta' l-Artikolu 4(4)(a), x'inhuwa meħtieġ sabiex tiġi sodisfatta l-kundizzjoni ta' detriment għall-karattru distintiv? Speċifikament, (i) huwa meħtieġ li t-trade mark preċedenti tkun unika, (ii) l-ewwel użu konfliġġenti huwa suffiċjenti sabiex jiġi stabbilit detriment għall-karattru distintiv u (iii) l-element ta' detriment għall-karattru distintiv tat-trade mark preċedenti jeħtieġ effett fuq l-imġieba ekonomika tal-konsumatur?
            
         
      (1)  ĠU L 40, 11.2.1989, p. 1.